પાણીનો પ્રવાહ વધતો જતો હતો, સાથે સાથે જાગતા રહેજો… સંભાળજો… ના દૂરથી આવતા અવાજો પણ વધી રહ્યા હતાં. અંધકાર, પાણી અને લાચારીમાં વધારો કરતો હોય એમ વરસાદ વરસવો શરૂ થયો. વિશ્વાસે કેબિનમાંથી બહાર આવી. બાઘાની જેમ મદદ… મદદની બૂમ પાડવા માંડી. બાળકો પણ રડીને સાદ કરી રહ્યાં, પણ કોણ કોને મદદ કરે? અને એય પૂરની અંધારી રાત્રે? આજુબાજુના ઍપાર્ટમેન્ટમાંથી ટોર્ચનું અજવાળુ ઝબકીને બૂઝાઈ ગયું… જાણે એ જ મદદ હતી અત્યારે તો!